KOMISSION ASETUS (EU) 2022/1324,

annettu 28 päivänä heinäkuuta 2022,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse bentsovindiflupyrin, boskalidin, fenatsakiinin, fluatsifoppi-P:n, flupyradifuronin, fluksapyroksadin, fosetyyli-Al:n, isofetamidin, metaflumitsonin, pyraklostrobiinin, spirotetramaatin, tiabendatsolin ja tolklofossimetyylin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,

sekä katsoo seuraavaa:

(1) Codex Alimentarius -komissio hyväksyi 14 päivänä joulukuuta 2021 asetokloorin, afidopyropeenin, bentsovindiflupyrin, bifentriinin, boskalidin, buprofetsiinin, karbendatsiimin, klorantraniiliprolin, syklaniiliprolin, sypermetriinien (mukaan lukien alfa- ja zeta-sypermetriini), dikamban, fenatsakiinin, flonikamidin, fluatsifoppi-P:n, fluensulfonin, flupyradifuronin, fluksapyroksadin, fosetyyli-Al:n, glyfosaatin, isofetamidin, kresoksiimimetyylin, mandestrobiinin, mesotrionin, metaflumitsonin, metkonatsolin, metopreenin, pendimetaliinin, pentiopyradin, pikoksistrobiinin, propikonatsolin, pydiflumetofeenin, pyraklostrobiinin, pyriofenonin, pyriproksifeenin, spirotetramaatin, tebukonatsolin, tiabendatsolin, tolklofossimetyylin ja tolfenpyradin uudet jäämien Codex-enimmäismäärät (CXL-arvot) (2).

(2) Näille aineille oli vahvistettu jäämien enimmäismäärät asetuksen (EY) N:o 396/2005 liitteissä II, III ja V lukuun ottamatta afidopyropeenia, fluensulfonia, pydiflumetofeenia ja tolfenpyradia, joille ei ollut vahvistettu erityisiä jäämien enimmäismääriä ja joita ei ollut sisällytetty mainitun asetuksen liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(3) Euroopan parlamentin ja neuvoston asetuksen (EY) N:o 178/2002 (3) 5 artiklan 3 kohdassa säädetään, että voimassa olevat tai pian voimaan tulevat kansainväliset standardit on otettava huomioon elintarvikelainsäädäntöä kehitettäessä tai mukautettaessa, paitsi jos kyseiset standardit tai niiden asiaa koskevat osat olisivat tehoton tai epäasianmukainen keino elintarvikelainsäädännön laillisten tavoitteiden saavuttamiseksi tai jos se on tieteellisesti perusteltua tai jos niistä seuraisi unionissa asianmukaiseksi määritellystä tasosta poikkeava suojelun taso. Lisäksi mainitun asetuksen 13 artiklan e alakohdan mukaisesti unioni edistää kansainvälisten teknisten standardien ja elintarvikelainsäädännön välistä yhdenmukaisuutta varmistaen samalla, että unionissa käyttöön otettua suojelun korkeaa tasoa ei alenneta.

(4) Unioni esitti Codexin torjunta-ainejäämäkomitealle varaumia (4) (5) seuraavien torjunta-aineen ja tuotteen yhdistelmien osalta ehdotetuista CXL-arvoista: asetokloori (kaikki tuotteet), afidopyropeeni (kaikki tuotteet), bifentriini (kaikki tuotteet), boskalidi (siemenhedelmien alaryhmä), buprofetsiini (kaikki tuotteet), karbendatsiimi (kaikki tuotteet), syklaniiliproli (kaikki tuotteet), sypermetriini (mukaan lukien alfa- ja zeta-sypermetriini) (kaikki tuotteet), dikamba (kaikki tuotteet), flonikamidi (kaikki tuotteet), fluatsifoppi-P (mustaseljan marjat, mansikat), fluensulfoni (kaikki tuotteet), fosetyyli-Al (kahvipavut), glyfosaatti (kaikki tuotteet), mandestrobiini (rypsin siemenet), metaflumitsoni (viinirypäleet), metkonatsoli (kaikki tuotteet), metopreeni (kaikki tuotteet), pentiopyradi (kaikki tuotteet), pikoksistrobiini (kaikki tuotteet), propikonatsoli (kaikki tuotteet), pydiflumetofeeni (kaikki tuotteet), tebukonatsoli (kaikki tuotteet), tolklofossimetyyli (perunat) ja tolfenpyradi (kaikki tuotteet).

(5) Lisäksi Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi, että tiabendatsolin jäämien akuutti saanti bataateista saattaa aiheuttaa ongelmia (6). Sen vuoksi kyseistä CXL-arvoa ei sisällytetä asetukseen (EY) N:o 396/2005 jäämien enimmäismääränä.

(6) CXL-arvot, joiden osalta unioni ei esittänyt varaumaa Codexin torjunta-ainejäämäkomitealle ja joiden osalta elintarviketurvallisuusviranomainen ei havainnut mahdollista akuuttiin saantiin liittyvää ongelmaa, eli tietyt bentsovindiflupyrin, boskalidin, fenatsakiinin, fluatsifoppi-P:n, flupyradifuronin, fluksapyroksadin, fosetyyli-Al:n, isofetamidin, metaflumitsonin, pyraklostrobiinin, spirotetramaatin, tiabendatsolin ja tolklofossimetyylin CXL-arvot, ovat turvallisia kuluttajille unionissa (7). Nämä CXL-arvot olisi sen vuoksi sisällytettävä asetukseen (EY) N:o 396/2005 jäämien enimmäismäärinä, paitsi jos ne liittyvät tuotteisiin, joita ei mainita kyseisen asetuksen liitteessä I, tai jos ne ovat alhaisemmalla tasolla kuin nykyiset jäämien enimmäismäärät. Näin ollen klorantraniiliprolin, kresoksiimimetyylin, mesotrionin, pendimetaliinin, pyriofenonin, pyriproksifeenin ja tebukonatsolin jäämien enimmäismääriä ei pitäisi muuttaa.

(7) Kun otetaan huomioon elintarviketurvallisuusviranomaisen tieteellinen raportti ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(8) Sen vuoksi asetusta (EY) N:o 396/2005 olisi muutettava.

(9) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 2022. Komission puolesta Puheenjohtaja Ursula VON DER LEYEN

(1) EUVL L 70, 16.3.2005, s. 1.

(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf

Elintarvikestandardeja koskeva FAO:n ja WHO:n yhteisohjelma, Codex Alimentarius -komissio. Lisäys III. 44. istunto virtuaalisesti 8.–15. marraskuuta, 17.–18. marraskuuta ja 14. joulukuuta 2021.

(3) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(4) Euroopan unionin huomautukset asiakirjasta Codex CX/PR 21/52/5(REV): https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf

(5) Codexin torjunta-ainejäämäkomitean 52. istunnon raportti REP21/PR: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf

(6) Scientific support for preparing an EU position for the 52nd Session of the Codex Committee on Pesticide Residues (CCPR). EFSA Journal 2021;19(8):6766.

(7) Scientific support for preparing an EU position for the 52nd Session of the Codex Committee on Pesticide Residues (CCPR). EFSA Journal 2021;19(8):6766.